اردوغان ایقلیم کونفرانسینا قاتیلماق اوچون پاریسده
ایجلاسدا بیر دانیشما ائدهجک اولان پرزیدنت اردوغان، چوخ سایدا لیدرله ایکیطرفلی گؤروشمهلر ده ائدهجک
پرزیدنت رجب طیب اردوغان بیرلشمیش میللتلر تشکیلاتینین 21-جی ایقلیم کونفرانسینا قاتیلماق اوچون فرانسانین باشکندی پاریسده.
اردوغان صاباح ساعاتلاریندا گئتدیگی پاریسده ایلک اولاراق فرانسا پرزیدنتی فرانسوا اوللاند لیدرلر شرفینه وئرهجگی ضیافته قاتیلاجاق.
ایجلاسدا بیر دانیشما ائدهجک اولان تورکیه پرزیدنتی اردوغان، چوخ سایدا لیدرله ایکیطرفلی گؤروشمهلر ده ائدهجک.
فرانسا پرزیدنتی فرانسوا اوللاند و آلمانیا باش ناظیری آنگلا مرکلین آرالاریندا اولدوغو لیدرلرله بو گون بیر آرایا گلهجک اولان اردوغان صاباح دا آمریکا بیرلشیک دولتلری پرزیدنتی باراک اوباما ایله گؤروشهجک.
پرزیدنت، روسیا دولت باشقانی ولادیمیر پوتینه ایسه گؤروشمه تکلیف ائدیلدیگینی، اؤزوندن هله جواب گؤزلدیگینی سؤیلهدی.
ولادیمیر پوتینین سؤزچوسو دمیتری پسکوو ایسه؛
"پوتین، فرانسادا کئچیریلهجک بیرلشمیش میللتلر تشکیلاتینین ایقلیم کونفرانسیندا تورک همکاری رجب طیب اردوغان ایله گؤروشمهیهجک" آچیقلاماسی ائتدی.
آنادولو آژانسینین خبرینه گؤره، روسیا دولت صدرینین تورک طرفی ایله هر هانسی بیر تماسینین، خصوصیله تلفون گؤروشمهسینین اولوب اولمایاجاغی شکلیندکی بیر سوالی، پسکوو؛
"پروقرامیمیزدا هر هانسی بیر گؤروشمه یوخدور" شکلینده جوابلادی.
ایقلیم کونفرانسینا قاتیلان 147 اؤلکهنین دولت و حکومت باشقانلاری، 2020-جی ایلدن اعتباراً بوتون دونیادا اعتبارلی اولاجاق چرچیوه آنلاشماسی اوزرینده راضیلیغا چالیشاجاق.
ایلگیلیلی خبرلر
اردوغان:"مالیه سئکتورو قلوبال اقتصادی بحراندان ان چوخ تأثیرلنن ساحهلردن بیریدیر"
جمهور باشقانی رجب طیب اردوغان ایستانبول-داکی دولماباخچا اوفیسینده کئچیریلن قاتیلیم مالیه ایستراتژیسی سندینین تقدیمات ایجلاسیندا چیخیش ائدیب.
مصطفی شنتوپ اندونزیا-یا باش ساغلیغی وئریب
تورکیه بؤیوک میللت مجلیسینین صدری مصطفی شنتوپ اندونزیادا فوتبال ماتچیندا ایزدیهامدا حیاتینی ایتیرنلرله باغلی باش ساغلیغی وئریب.
ایبراهیم کالین ایستانبول-دا جیک سالیوان ایله گؤروشوب
جمهور باشقانلیغی سؤزچوسو ایبراهیم کالین ایستانبول-دا امریکانین میللی تهلوکهسیزلیک مسئلهلری دانیشمانی جیک سالیوان ایله گؤروشوب.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab